44. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. 50292/3549/08 της 26 Ιαν.-16 Φεβρ.2009 (ΦΕΚ Β΄272) Εφοδιασμός των οχημάτων με φορητούς πυροσβεστήρες Έχοντας υπόψη: 1. Τις διατάξεις: α. των άρθρων 81, παράγραφος 25 του Κ.Ο.Κ. που κυρώθηκε με το ν. 2696/1999 (Α 57) «περί κυρώσεως του Κώδικα Οδικής Κυκλοφορίας», όπως τροποποιήθηκε με το ν. 3542/2007 (Α 50) «Τροποποιήσεις διατάξεων του Κώδικα Οδικής Κυκλοφορίας» και ισχύει. β. την υπ’ αριθμ. 19846/79 (Β 610) απόφαση του Υπουργού Μεταφορών και Επικοινωνιών «Περί εφοδιασμού των αυτ/των οχημάτων και τρικύκλων μοτοσυκλετών με πυροσβεστήρες», όπως έχει τροποποιηθεί και ισχύει. 2. Την ανάγκη εκσυγχρονισμού των απαιτήσεων εφοδιασμού των οχημάτων με φορητούς πυροσβεστήρες για τη μεγαλύτερη διασφάλιση της οδικής ασφάλειας των κυκλοφορούντων οχημάτων από πυρκαγιές. 3. Τις απόψεις - προτάσεις του Αρχηγείου του Πυροσβεστικού Σώματος επί των φορητών πυροσβεστήρων των οχημάτων. 4. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε:  Άρθρο 1 1. Επιβάλλεται στους ιδιοκτήτες των αυτοκινήτων όλων των κατηγοριών, καθώς επίσης και στους ιδιοκτήτες των τριτρόχων μοτοσυκλετών, η υποχρέωση εφοδιασμού των οχημάτων τους με φορητούς πυροσβεστήρες προδιαγραφών του άρθρου 2 της παρούσας. Ο αριθμός και ο τύπος των πυροσβεστήρων αυτών, ανάλογα με την κατηγορία του οχήματος, είναι σύμφωνα με το Παράρτημα του άρθρου 3 της παρούσας. 2. Οι κατηγορίες οχημάτων για την εφαρμογή της παρούσας είναι αυτές, όπως αναγράφονται στο παράρτημα ΙΙ της υπ’ αριθμ. 32353/1475/4.7.2002 (Β’ 909/17.7.2002) κοινής υπουργικής απόφασης ‘’Συμμόρφωση προς τις διατάξεις της οδηγίας 2001/116/ΕΚ της επιτροπής της 20ης Δεκεμβρίου 2001, για προσαρμογή στην τεχνική πρόοδο της οδηγίας 70/156/ΕΟΚ του Συμβουλίου, περί προσεγγίσεως των νομοθεσιών των κρατών μελών σχετικά Σελ. 264,30880 Τεύχος -Σελ.  με την έγκριση τύπου των μηχανοκίνητων οχημάτων και των ρυμουλκουμένων τους’’, όπως έχει τροποποιηθεί – συμπληρωθεί και ισχύει, και στην υπ’ αριθμ. 48145/2327/26.8.2003 κοινή υπουργική απόφαση ‘’Προσαρμογή στις διατάξεις της οδηγίας 2002/24/ΕΚ του Ευρωπαϊκού Κοινοβουλίου και του Συμβουλίου της 18ης Μαρτίου 2002 για την έγκριση τύπου δικύκλων ή τρικύκλων οχημάτων με κινητήρα και την κατάργηση της Οδηγίας 92/61/ΕΟΚ του Συμβουλίου’’, όπως έχει τροποποιηθεί και ισχύει. 3. Οι πυροσβεστήρες τοποθετούνται μέσα στο θάλαμο οδηγήσεως και - εφ όσον είναι δυνατό - δίπλα στη θέση του οδηγού και είναι κατάλληλα στηριγμένοι. Στα επιβατηγά αυτοκίνητα με περιορισμένο χώρο (μικρά), ο πυροσβεστήρας τοποθετείται, κατά την κρίση του ιδιοκτήτη οδηγού, σε μέρος κατάλληλο και προσιτό για την άμεση και ευχερή χρησιμοποίησή του σε περίπτωση ανάγκης. 21.Ε.λ.44 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 4. Στα λεωφορεία, ένας από τους πυροσβεστήρες τοποθετείται δίπλα στην θέση του οδηγού. Στα διώροφα λεωφορεία, τοποθετείται τουλάχιστον ένας πυροσβεστήρας ανά όροφο. Οι πυροσβεστήρες επιτρέπεται να είναι προστατευμένοι από κλοπή ή βανδαλισμό (π.χ. μέσα σε εσωτερικό ερμάριο ή πίσω από θραύσιμη ύαλο), υπό την προϋπόθεση ότι τα σημεία όπου ευρίσκονται είναι ευδιάκριτα και ότι έχουν προβλεφθεί τα μέσα με τα οποία μπορούν εύκολα να χρησιμοποιηθούν σε περίπτωση ανάγκης. Προβλέπονται κατάλληλες θέσεις των πυροσβεστήρων και αυτές είναι κατάλληλα σημασμένες. 5. Οι φορητοί πυροσβεστήρες, είναι πάντοτε σε αρίστη κατάσταση και είναι ορθά συντηρημένοι, για να είναι αποτελεσματική η χρησιμοποίησή τους, σε περιπτώσεις πυρκαγιάς, με ευθύνη πάντοτε των ιδιοκτητών και οδηγών των αυτ/των. 6. Οι οδηγοί, οι συνοδηγοί και οι εισπράκτορες των λεωφορείων καθώς επίσης και οι οδηγοί των λοιπών κατηγοριών αυτ/των και των τριτρόχων μοτοσυκλετών, επιβάλλεται να γνωρίζουν τον τρόπο λειτουργίας και χρησιμοποιήσεως των πυροσβεστήρων που βρίσκονται, στα οχήματά τους, για να είναι εξασφαλισμένη η εκπλήρωση του σκοπού στον οποίο αποβλέπει η απόφαση αυτή. 7. Οι ελεγκτικές αρχές διενεργούν τους ελέγχους του άρθρου 4 της παρούσας. Άρθρο 2 Προδιαγραφές πυροσβεστήρων 1. Οι φορητοί πυροσβεστήρες που φέρουν τα οχήματα:  Πληρούν τις διατάξεις της υπ’ αριθμ. Οικ. 16289/330/ 19.5.1999 (ΦΕΚ 987/Β/27.5.1999) κοινής υπουργικής απόφασης όπως έχει τροποποιηθεί και ισχύει, περί «συμμόρφωσης της Ελληνικής Νομοθεσίας με την οδηγία 97/23/ΕΚ» σχετικά με τον εξοπλισμό υπό πίεση (όπως αναφέρεται και στο άρθρο 3 της υπ’ αριθμ. 618/2005 (Β’ 52)) απόφασης, φέρουν την προβλεπόμενη σήμανση CE, οι δε πιστοποιήσεις αναφέρονται στην ετικέτα των πυροσβεστήρων. Υπόκεινται σε περιοδικό επανέλεγχο σύμφωνα με όσα ορίζονται στην υπ’ αριθμ. 618/43/2005 (ΦΕΚ 52/Β/20.1.2005) κοινή υπουργική απόφαση όπως έχει τροποποιηθεί και ισχύει, και φέρουν: • την ετικέτα ελέγχου από Αναγνωρισμένη Εταιρεία Συντήρησης Πυροσβεστήρων, • το δακτύλιο ελέγχου στο λαιμό μετά από κάθε ετήσια συντήρησή τους. Ο δακτύλιος πρέπει να αναγράφει ανάγλυφα το έτος συντήρησης και ο χρωματισμός του είναι ίδιος με αυτόν της ετικέτας συντήρησης - αναγόμωσης. Έχουν αξιολογηθεί και πιστοποιηθεί σύμφωνα με το πρότυπο ΕΝ 3.07 και φέρουν τις προβλεπόμενες από το πρότυπο σημάνσεις. Έχουν ελάχιστη κατασβεστική ικανότητα σύμφωνα με το άρθρο 3 της παρούσας για την κατηγορία του οχήματος. Άρθρο 3 Απαιτούμενοι πυροσβεστήρες ανά κατηγορία οχήματος 1. Για τις ανάγκες της παρούσας απόφασης, οι φορητοί πυροσβεστήρες διακρίνονται σε: 1.1 Πυροσβεστήρες Τύπου 1: Φορητοί πυροσβεστήρες ξηράς κόνεως κατάλληλοι για κατηγορίες πυρκαγιάς A, B, C και για ηλεκτρικό ρεύμα τάσης έως 1000 V, με ελάχιστη κατασβεστική ικανότητα 8Α, 34Β, C. 1.2 Πυροσβεστήρες Τύπου 2: Φορητοί πυροσβεστήρες ξηράς κόνεως κατάλληλοι για κατηγορίες πυρκαγιάς A, B, C και για ηλεκτρικό ρεύμα τάσης έως 1000 V, με ελάχιστη κατασβεστική ικανότητα 13Α, 55Β, C. 1.3 Πυροσβεστήρες Τύπου 3: Φορητοί πυροσβεστήρες ξηράς κόνεως κατάλληλοι για κατηγορίες πυρκαγιάς A, B, C και για ηλεκτρικό ρεύμα τάσης έως 1000 V, με ελάχιστη κατασβεστική ικανότητα 21Α, 113Β, C. 2. Οι πυροσβεστήρες που απαιτούνται ανά κατηγορία οχήματος, καταγράφονται στο ΠΑΡΑΡΤΗΜΑ που προσαρτάται και αποτελεί αναπόσπαστο τμήμα της παρούσας. (Μετά τη σελ. 264,30880) Σελ. 264,30881 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.44 ΠΑΡΑΡΤΗΜΑ 21.Ε.λ.44 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) Α/Α Κατηγορία οχήματος Είδος πυροσβεστήρα 1 Κατηγορία L5e (Τρίκυκλα οχήματα) εξοπλισμένα με κινητήρα άνω των 50 cm2 εάν είναι εσωτερικής καύσεως, ή/και μέγιστη ταχύτητα εκ κατασκευής άνω των 45km/h Ένας (1) πυροσβεστήρας Τύπου 1 2 Κατηγορία Μ1 (Οχήµατα µε κινητήρα µε τουλάχιστον 4 τροχούς, για τη μεταφορά προσώπων, που περιλαµβάνουν το πολύ οκτώ θέσεις καθηµένων, πέραν του καθίσµατος του οδηγού) Ένας (1) πυροσβεστήρας Τύπου 1 3 Κατηγορία Μ2 (Οχήµατα µε κινητήρα µε τουλάχιστον 4 τροχούς, για τη μεταφορά προσώπων, που περιλαµβάνουν περισσότερες από οκτώ θέσεις καθηµένων, πέραν του καθίσµατος του οδηγού και έχουν μέγιστη αποδεκτή μάζα φορτωμένου οχήματος (μικτό) που δεν υπερβαίνει τους 5 tn) Ένας (1) πυροσβεστήρας Τύπου 2 4 Κατηγορία Μ3 (Οχήµατα µε κινητήρα µε τουλάχιστον 4 τροχούς, για τη μεταφορά προσώπων, που περιλαµβάνουν περισσότερες από οκτώ θέσεις καθηµένων, πέραν του καθίσµατος του οδηγού και έχουν μέγιστη αποδεκτή μάζα φορτωμένου οχήματος (μικτό) που υπερβαίνει τους 5 tn) Δυο (2) πυροσβεστήρες Τύπου 3. Στις περιπτώσεις αρθρωτών λεωφορείων, να τοποθετείται ένας πυροσβεστήρας σε κάθε μέρος. 5 Διώροφα λεωφορεία (Οχήµατα για τη μεταφορά προσώπων, στα οποία οι χώροι των επιβατών είναι διαρρυθµισµένοι, σε ένα τουλάχιστον τµήµα τους, σε δύο επάλληλα επίπεδα και στον άνω όροφο των οποίων δεν προβλέπονται θέσεις ορθίων) Ένας (1) πυροσβεστήρας Τύπου 1 στο άνω επίπεδο Δυο (2) πυροσβεστήρες Τύπου 3 στο κάτω επίπεδο 6 Κατηγορία Ν 1 (Οχήµατα µε κινητήρα µε τουλάχιστον 4 τροχούς, για τη μεταφορά εµπορευµάτων, µε μέγιστη μάζα που δεν υπερβαίνει τους 3,5 tn) Ένας (1) πυροσβεστήρας Τύπου 1 7 Κατηγορία Ν 2 (Οχήµατα µε κινητήρα µε τουλάχιστον 4 τροχούς, για τη μεταφορά εµπορευµάτων, µε μέγιστη αποδεκτή μάζα φορτωμένου οχήματος (μικτό) άνω των 3,5 tn και έως 12 tn) Για την καµπίνα του οδηγού ένας (1) πυροσβεστήρας Τύπου 1 Για το φορτίο και τα λάστιχα του οχήµατος ένας (1) πυροσβεστήρας Τύπου 3 8 Κατηγορία Ν3 (Οχήµατα µε κινητήρα µε τουλάχιστον 4 τροχούς, για τη μεταφορά εµπορευµάτων, µε μέγιστη αποδεκτή μάζα φορτωμένου οχήματος (μικτό) άνω των 12 tn) Για την καµπίνα του οδηγού ένας (1) πυροσβεστήρας Τύπου 3 Για το φορτίο και τα λάστιχα του οχήµατος ένας (1) πυροσβεστήρας Τύπου 3 9 Φορτηγά µε μέγιστη μάζα άνω των 3,5tn µε ρυµουλκούµενο μέγιστης αποδεκτής μάζας φορτωμένου οχήματος (μικτό) άνω των 0,75 tn) Για την καµπίνα του οδηγού ένας (1) πυροσβεστήρας Τύπου 3 Για το ρυμουλκούμενο φορτίο ένας (1) πυροσβεστήρας Τύπου 3 10 Μηχανοκίνητο τροχόσπιτο (Όχηµα ειδικής χρήσεως κατηγορίας Μ, κατασκευασµένο ώστε να διαθέτει χώρο διαµονής) Ένας (1) πυροσβεστήρας Τύπου 3 11 Ασθενοφόρα (Μηχανοκίνητα οχήµατα της κατηγορίας Μ για τη μεταφορά ασθενών ή τραυµατιών που διαθέτουν προς το σκοπό αυτό ειδικό εξοπλισμό) Ένας (1) πυροσβεστήρας Τύπου 2 12 Οχήµατα ή συνδυασμός οχημάτων που μεταφέρουν επικίνδυνα εμπορεύματα σύμφωνα με τις διατάξεις της συμφωνίας ADR Για την καμπίνα του οδηγού, τα λάστιχα, και το φορτίο του οχήµατος, όπως ορίζεται από την οδηγία 94/55/ΕΟΚ, όπως έχει τροποποιηθεί και ισχύει Σελ. 264,30882 Τεύχος -Σελ.  Άρθρο 4 Έλεγχοι 1. Οι ελεγκτικές αρχές και τα κέντρα τεχνικού ελέγχου οχημάτων για τους φορητούς πυροσβεστήρες ελέγχουν: 1.1. Την ύπαρξη των σχετικών αναγραφών, σημάνσεων, ετικετών του άρθρου 2 της παρούσης, κατάλληλα συμπληρωμένων. 1.2. Την κατασβεστική ικανότητα σύμφωνα με το άρθρο 3 της παρούσας για την κατηγορία του οχήματος. 1.3. Ότι δεν υπάρχουν φθορές, διαβρώσεις και ζημιές στο κέλυφός τους. 1.4. Ότι οι δείκτες μανομέτρων των πυροσβεστήρων ξηράς κόνεως (εφόσον απαιτείται να υπάρχει μανόμετρο), θα πρέπει να βρίσκονται εντός της πράσινης ζώνης. 1.5. Ότι δεν έχουν χρησιμοποιηθεί (ούτε μερικώς) και η ασφάλειά τους είναι στη θέση της άθικτη. 1.6. Ότι βρίσκονται πάντα στις θέσεις και τις βάσεις που προβλέπεται. 1.7. Ότι είναι εντός ισχύος και δεν έχει παρέλθει η ημερομηνία του επόμενου ετήσιου ελέγχου. 1.8. Ότι φέρουν δακτύλιο ελέγχου στο λαιμό του πυροσβεστήρα. Άρθρο 5 Η υπ’ αριθμ. 19846/1979 απόφαση του Υπουργού Μεταφορών και Επικοινωνιών καταργείται. Η παρούσα απόφαση να δημοσιευθεί στην Εφημερίδα της Κυβερνήσεως και θα αρχίσει να εφαρμόζεται σε 3 μήνες από της δημοσιεύσεώς της. (Μετά τη σελ. 264,30882) Σελ. 264,30883 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.44 ΘΕΜA μ Μοτοποδήλατα-Μοτοσυκλέτες Περί μοτοποδηλάτων βλ. και άρθρ. 24 και 25 της υπ’ αριθ. 133/1966 Αστυνομικής διατάξεως (τόμ. 21 σελ. 208,54 επ.) ως και την υπ’ αριθ. 164659/1964 αποφ. Υπ. Συγκοινωνιών και εσωτερικών, ανωτ. σελ. 262,907.